تورکیه جمهور باشقانی رجب طیب اردوغان، آوروپا بیرلیگیندن گؤزلنتیمیزین اؤنوموزدکی مصنوعی مانع‌لری بیر آن اؤنجه‌ قالدیریلماسی و مثبت موضع توتماسی لازیم اولدوغونو سؤیله‌دی.
جمهور باشقانی رجب طیب اردوغانین، واتیکان و ایتالیایا بو گون باشلایا‌جاق سفری اؤنجه‌سی لا استامپا-یا وئردیگی اؤزل موصاحیبه درج اولونوب.
موصاحیبه‌ده تام عضو‌لویه قید ائدن پرزیدنت اردوغان،
تورکیه‌نین آرزوسو، آوروپا بیرلیگینه تام حقوق‌لو عضولوک‌دور. بونون باشقا واریانت‌لار، بیزلری قانع ائتمک‌دن اوزاق‌دیر. آوروپا بیرلیگیندن گؤزلنتیمیز، قارشی‌داکی مصنوعی مانعه‌لرین بیر آن اوّل قالدیریلماسی و مثبت  بیرموضع ایزلنمه‌سی‌دیر. تورکیه‌نین عضو‌لوگو ایچ سیاسی حساب‌لارا قوربان ائدیلممه‌لی‌دیر" ایفاده‌سینی ایستیفاده ائتدی.
موصاحیبه‌ده تورکیه‌نین آوروپا بیرلیگی عضو‌لوگونه هله ده اینانیب اینانمادیغی سوا‌لی یؤنلدیلن اردوغان، بون‌لاری قید ائتدی:
تورکیه نامیزد کیمی مسئولیت‌لرینی یئرینه یئتیریر، آنجاق عضولوک پروسه‌سی بیزیم تک باشیمیزا ایره‌لیله‌ده بیر پروسه دئییل. آوروپا بیرلیگی-نین ده اوزرینه دوشنی ائتمه‌لی‌دیر. هر شئی‌دن اوّل بیزه وئریلن سؤزلرین توتولماسی لازیم‌دیر. آوروپا بیرلیگی قاتیلیم موذاکیره‌لرینده هم قارشیمیزی کسیر، هم ده پروسه‌نین گئتممه‌سی‌نین سببکاری بیزمیش کیمی گؤستریر. بو عدالت‌سیزلیک‌دیر. آوروپا بیرلیگی عضوو اولان بعضی اؤلکه‌لرین تورکیه اوچون موختلیف واریانت‌لاری گوندمه گتیرمه‌لری ده عدالت‌سیزلیک‌دیر".
واتیکان سفری‌نین اساس گوندم ماده‌سینی "قودسون وضعیتی" اولا‌راق آچیقلایان اردوغان پاپا ایله آمریکا باشقانی دونالد ترامپین قودسو "ایسرائیلین پایتختی" اولا‌راق، اولوسلار آراسی حقوقا ضد آچیقلاماسی سونرا گؤروشدوک‌لرینی خاطیرلادیب.
اردوغان،
"پاپا فرانسیسکو، قودس مسئله‌سینده واخت ایتیرمه‌دی و خریستیان عالمینه دوغرو مساژی چاتدیردی چونکی قودس یالنیز موسلمان‌لارین بیر پروبلمی یوخدور. هر ایکیمیز ده قودسون ایستاتوسونو مدافعه ائدیریک و اونو قوروماق ایراده‌سینه مالیکیک. هئچ بیر میلّت، تک طرف‌لی آددیم‌لار آتماغا و میلیاردلارلا اینسانی ماراقلان‌دیران بیر موضوعدا اولوسلار آراسی حقوقو استثنا ائتمک حقوقونا مالیک دئغیل‌دیر "دئدی.
آوروپا و آمریکانین پ.ی.د/ی.پ.گ-نی ترور تشکیلاتی اولا‌راق گؤرمدیگی" شکلین‌دکی گؤروشمه نقطه‌سینده اردوغان،
"سهو ائدیرلر، چونکی پ.ک.ک-پید/ی.پ.گ آراسیندا هئچ بیر فرق یوخدور. ترور تشکیلات‌لاری آراسیندا فرق قویولماسی سون درجه یانلیش‌دیر. سوریه‌دکی وضعیت، ترور تشکیلاتی‌نین بیر باشقا ترور تشکیلاتییلا دف ائتمه‌یه گؤسترمیش‌دیر" قیمتلندیرمه‌سینده اولوب.
پرزیدنت اردوغان،
اورتادوغو، موختلیف دین‌لرین منسوب‌لاری‌نین عصرلردیر یان-یانا و یاریش ایچینده یاشادیغی بیر مکان‌دیر. بو یاریش شرایطی‌نین پوزولماسی، خاریجی موداخیله‌لردن، خاریج‌دن قیدا‌لانان رادیکال ایدئولوژی‌لردن، داعش و القاعده کیمی ترور تشکیلات‌لاری‌نین تؤرتدیگی موناقیشه‌لردن قایناق‌لانیر. یاخین شرقده ترور، تکجه خریستیان‌لارا یوخ، موسلمان‌لارا دا ضرر وئریر. داعش، ان چوخ موسلمان‌لارا ضرر وئرمیش، ان چوخ موسلمان‌لاری قتله یئتیریب" دئدی.
تورک سیلاح‌لی گوجلری، عفرین سیلاح‌لی کورد قروپ‌لارلا موباریزه آپارماق اوچون گیردی. نیظامی هدف ندیر"؟ شکلین‌دکی سوالا اعتراض ائدن پرزیدنت اردوغان، بئله داوام ائتدی:
"اؤنجه‌لیکله سورونوزداکی شو جمله خطا‌لی دوزلتمک ایستریم. تورک سیلاح‌لی گوجلری عفرین-ه "سیلاح‌لی کورد قروپ‌لارلا ساواشماق اوچون گیرممیشدیر. بیزیم سوریه‌لی کوردلرله بیر پروبلمیمیز یوخدور و اولاماز. تورکیه‌نین موباریزه‌سی کوردلرله دئییل، سیلاح‌لی ترور اؤرگوتلریله‌دیر. تورکیه‌نین ترور سالدیری‌لارینا قارشی اولوسلار آراسی حقوق‌دان قایناق‌لانان اؤزونو مدافعه حقوقو واردیر. زیتون دالی عملیاتی‌نین مقصدی، اؤلکه‌میز مرزلری‌نین امنیتینی تامین ائتمک، هاتای و کیلیس اوستانلاریمیزا بو گونه قدر 700ه یاخین سالدیری ائدیلدیگی عفرین بؤلگه‌سین‌دکی ترورچولاری ضررسیزلش‌دیرمک‌دیر".
عفرینده وطنداش‌لارین اؤلدوگونه" قارشی ادعا‌لارین وئریلمه‌سی اوزرینده پرزیدنت اردوغان، اتهام‌لارین اساس‌سیز اولدوغونو وورغولاییب.
